FI Euroopan unionin virallinen lehti L 176/29

KOMISSION TÄYTÄNTÖÖNPANOASETUS (EU) 2015/1089,

annettu 6 päivänä heinäkuuta 2015,

Euroopan parlamentin ja neuvoston asetuksessa (EU) N:o 1307/2013 säädettyihin tiettyihin suoriin tukijärjestelmiin sovellettavista vuoden 2015 talousarviomäärärahojen enimmäismääristä sekä Kroatian erityistä miinanraivaukseen liittyvää varantoa koskevasta osuudesta

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon yhteisen maatalouspolitiikan tukijärjestelmissä viljelijöille myönnettäviä suoria tukia koskevista säännöistä ja neuvoston asetuksen (EY) N:o 637/2008 ja neuvoston asetuksen (EY) N:o 73/2009 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1307/2013 (1) ja erityisesti sen 20 artiklan 3 kohdan, 22 artiklan 1 kohdan, 36 artiklan 4 kohdan, 42 artiklan 2 kohdan, 47 artiklan 3 kohdan, 49 artiklan 2 kohdan, 51 artiklan 4 kohdan ja 53 artiklan 7 kohdan,

sekä katsoo seuraavaa:

(1) Kroatia ilmoitti asetuksen (EU) N:o 1307/2013 20 artiklan 1 kohdan mukaisesti komissiolle 31 päivään tammikuuta 2015 mennessä neuvoston asetuksen (EY) N:o 73/2009 (2) 57 a artiklan 10 kohdan mukaisesti yksilöidyt alueet, jotka palautettiin maatalouskäyttöön kalenterivuonna 2014. Kyseiseen ilmoitukseen sisältyi myös 31 päivänä joulukuuta 2014 viljelijöiden käytettävissä olleiden tukioikeuksien määrä ja kyseisenä päivänä erityisessä kansallisessa miinanraivaukseen liittyvässä varannossa käyttämättömänä ollut määrä.

(2) Komissio on näin ollen asetuksen (EU) N:o 1307/2013 20 artiklan 2 kohdan mukaisesti laskenut määrät, jotka on lisättävä kalenterivuodeksi 2015 ja siitä eteenpäin mainitun asetuksen liitteessä II vahvistettuihin kansallisiin enimmäismääriin mainitun asetuksen liitteessä I luetelluissa järjestelmissä miinoista puhdistettuja aloja varten myönnettävän tuen rahoittamiseksi. Tämä lisäys, joka on tehty 27 päivänä maaliskuuta 2015 annetulla komission delegoidulla asetuksella (EU) 2015/851 (3) asetuksen (EU) N:o 1307/2013 liitteessä II vahvistettuihin Kroatian kansallisiin enimmäismääriin, on 700 000 euroa vuonna 2015.

(3) Asetuksen (EU) N:o 1307/2013 20 artiklan 3 kohdan mukaisesti komissio on vahvistanut tähän lisäykseen sovellettavan osuuden. Tarkoituksena on sisällyttää tuloksena saatava määrä erityiseen miinanraivaukseen liittyvään varantoon tukioikeuksien jakamiseksi miinoista puhdistetuille aloille. Kyseinen osuus on laskettava perustukijärjestelmän vuoden 2015 enimmäismäärän ja asetuksen (EU) N:o 1307/2013 liitteessä II kyseiseksi vuodeksi vahvistetun kansallisen enimmäismäärän välisen suhteen perusteella ottamatta huomioon delegoidulla asetuksella (EU) 2015/851 vahvistettua lisäystä.

(4) Kunkin asetuksen (EU) N:o 1307/2013 III osaston 1 luvussa säädettyä perustukijärjestelmää toteuttavan jäsenvaltion osalta komission on vahvistettava mainitun asetuksen 22 artiklan 1 kohdassa tarkoitettu vuotuinen kansallinen enimmäismäärä vuodeksi 2015 vähentämällä mainitun asetuksen liitteessä II vahvistetuista vuotuisista kansallisista enimmäismääristä ne enimmäismäärät, jotka on vahvistettu mainitun asetuksen 42, 47, 49, 51 ja 53 artiklan mukaisesti. Asetuksen (EU) N:o 1307/2013 22 artiklan 2 kohdan mukaisesti on otettava huomioon jäsenvaltioiden kyseisen säännöksen nojalla mahdollisesti soveltamat korotukset.

(5) Kunkin asetuksen (EU) N:o 1307/2013 III osaston 1 luvussa säädettyä yhtenäisen pinta-alatuen järjestelmää toteuttavan jäsenvaltion osalta komission on vahvistettava mainitun asetuksen 36 artiklan 4 kohdassa tarkoitettu vuotuinen kansallinen enimmäismäärä vuodeksi 2015 vähentämällä mainitun asetuksen liitteessä II vahvistetuista vuotuisista kansallisista enimmäismääristä ne enimmäismäärät, jotka on vahvistettu mainitun asetuksen 42, 47, 49, 51 ja 53 artiklan mukaisesti.

(6) Kunkin asetuksen (EU) N:o 1307/2013 III osaston 2 luvussa säädettyä uudelleenjakotukea myöntävän jäsenvaltion osalta komission on vahvistettava mainitun asetuksen 42 artiklan 2 kohdassa tarkoitettu kansallinen enimmäismäärä vuodeksi 2015 kyseisten jäsenvaltioiden mainitun asetuksen 42 artiklan 1 kohdan nojalla ilmoittaman prosenttimäärän perusteella.

(7) Kun kyseessä on asetuksen (EU) N:o 1307/2013 III osaston 3 luvussa tarkoitettu ilmaston ja ympäristön kannalta suotuisiin maatalouskäytäntöihin myönnettävä tuki vuonna 2015, mainitun asetuksen 47 artiklan 3 kohdassa tarkoitetut vuotuiset kansalliset enimmäismäärät on laskettava mainitun asetuksen 47 artiklan 1 kohdan mukaisesti, ja ne ovat 30 prosenttia mainitun asetuksen liitteessä II vahvistetusta asianomaisen jäsenvaltion kansallisesta enimmäismäärästä.

(8) Asetuksen (EU) N:o 1307/2013 III osaston 4 luvussa säädettyä luonnonhaitta-alueiden tukea myöntävien jäsenvaltioiden osalta komission on vahvistettava mainitun asetuksen 49 artiklan 2 kohdassa tarkoitetut vuotuiset kansalliset enimmäismäärät vuodeksi 2015 kyseisten jäsenvaltioiden mainitun asetuksen 49 artiklan 1 kohdan nojalla ilmoittaman prosenttimäärän perusteella.

(9) Asetuksen (EU) N:o 1307/2013 III osaston 5 luvussa säädetyn nuorten viljelijöiden tuen osalta komission on vahvistettava mainitun asetuksen 51 artiklan 4 kohdassa tarkoitetut vuotuiset kansalliset enimmäismäärät vuodeksi 2015 kyseisten jäsenvaltioiden mainitun asetuksen 51 artiklan 1 kohdan nojalla ilmoittaman prosenttimäärän ja mainitussa säännöksessä vahvistetun 2 prosentin enimmäismäärän perusteella.

(10) Jos vuodeksi 2015 haetun nuorten viljelijöiden tuen kokonaismäärä jossakin jäsenvaltiossa ylittää asetuksen (EU) N:o 1307/2013 51 artiklan 4 kohdan mukaisesti kyseisen jäsenvaltion osalta vahvistetun enimmäismäärän, jäsenvaltion on rahoitettava erotus mainitun asetuksen 51 artiklan 2 kohdan mukaisesti noudattaen samalla mainitun asetuksen 51 artiklan 1 kohdassa vahvistettua enimmäismäärää. Selkeyden vuoksi on tarkoituksenmukaista vahvistaa kutakin jäsenvaltiota koskeva enimmäismäärä.

(11) Kunkin asetuksen (EU) N:o 1307/2013 IV osaston 1 luvussa säädettyä vapaaehtoista tuotantosidonnaista tukea vuonna 2015 myöntävän jäsenvaltion osalta komission on vahvistettava mainitun asetuksen 53 artiklan 7 kohdassa tarkoitettu vuotuinen kansallinen enimmäismäärä vuodeksi 2015 kyseisen jäsenvaltion mainitun asetuksen 54 artiklan 1 kohdan nojalla ilmoittaman prosenttimäärän perusteella.

(12) Asetuksessa (EU) N:o 1307/2013 säädettyjen suorien tukijärjestelmien täytäntöönpano alkoi vuoden 2015 osalta 1 päivänä tammikuuta 2015. Jotta varmistetaan johdonmukaisuus mainitun asetuksen hakuvuoteen 2015 sovellettavuuden ja vastaavien talousarviomäärärahojen enimmäismäärien sovellettavuuden välillä, tätä asetusta olisi sovellettava samasta päivästä alkaen.

(13) Tässä asetuksessa säädetyt toimenpiteet ovat suorien tukien hallintokomitean lausunnon mukaiset,

ON HYVÄKSYNYT TÄMÄN ASETUKSEN:

1 artikla

Asetuksen (EU) N:o 1307/2013 20 artiklan 3 kohdassa tarkoitetuksi osuudeksi vahvistetaan 43,3496 prosenttia vuodeksi 2015. Näin ollen määrä, joka sisällytetään Kroatian erityiseen kansalliseen miinanraivaukseen liittyvään varantoon tukioikeuksien jakamiseksi asetuksen (EU) N:o 1307/2013 20 artiklan 1 kohdassa tarkoitetuille aloille, on 303 447 euroa.

2 artikla

1. Asetuksen (EU) N:o 1307/2013 22 artiklan 1 kohdassa tarkoitetun perustukijärjestelmän vuotuiset kansalliset enimmäismäärät vuodeksi 2015 vahvistetaan tämän asetuksen liitteessä olevassa I kohdassa.

2. Asetuksen (EU) N:o 1307/2013 36 artiklan 4 kohdassa tarkoitetun yhtenäisen pinta-alatuen järjestelmän vuotuiset kansalliset enimmäismäärät vuodeksi 2015 vahvistetaan tämän asetuksen liitteessä olevassa II kohdassa.

3. Asetuksen (EU) N:o 1307/2013 42 artiklan 2 kohdassa tarkoitetun uudelleenjakotuen vuotuiset kansalliset enimmäismäärät vuodeksi 2015 vahvistetaan tämän asetuksen liitteessä olevassa III kohdassa.

4. Asetuksen (EU) N:o 1307/2013 47 artiklan 3 kohdassa tarkoitetun ilmaston ja ympäristön kannalta suotuisiin maatalouskäytäntöihin myönnettävän tuen vuotuiset kansalliset enimmäismäärät vuodeksi 2015 vahvistetaan tämän asetuksen liitteessä olevassa IV kohdassa.

5. Asetuksen (EU) N:o 1307/2013 49 artiklan 2 kohdassa tarkoitetun luonnonhaitta-alueiden tuen vuotuiset kansalliset enimmäismäärät vuodeksi 2015 vahvistetaan tämän asetuksen liitteessä olevassa V kohdassa.

6. Asetuksen (EU) N:o 1307/2013 51 artiklan 4 kohdassa tarkoitetun nuorten viljelijöiden tuen vuotuiset kansalliset enimmäismäärät vuodeksi 2015 vahvistetaan tämän asetuksen liitteessä olevassa VI kohdassa.

7. Asetuksen (EU) N:o 1307/2013 51 artiklan 1 kohdassa tarkoitetun nuorten viljelijöiden tuen enimmäismäärät vuodeksi 2015 vahvistetaan tämän asetuksen liitteessä olevassa VII kohdassa.

8. Asetuksen (EU) N:o 1307/2013 53 artiklan 7 kohdassa tarkoitetun vapaaehtoisen tuotantosidonnaisen tuen vuotuiset kansalliset enimmäismäärät vuodeksi 2015 vahvistetaan tämän asetuksen liitteessä olevassa VIII kohdassa.

3 artikla

Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.

Sitä sovelletaan 1 päivästä tammikuuta 2015.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 6 päivänä heinäkuuta 2015. Komission puolesta Puheenjohtaja Jean-Claude JUNCKER

(1) EUVL L 347, 20.12.2013, s. 608.

(2) Neuvoston asetus (EY) N:o 73/2009, annettu 19 päivänä tammikuuta 2009, yhteisen maatalouspolitiikan suoria tukijärjestelmiä koskevista yhteisistä säännöistä ja tietyistä viljelijöiden tukijärjestelmistä sekä asetusten (EY) N:o 1290/2005, (EY) N:o 247/2006, (EY) N:o 378/2007 muuttamisesta ja asetuksen (EY) N:o 1782/2003 kumoamisesta (EUVL L 30, 31.1.2009, s. 16).

(3) Komission delegoitu asetus (EU) 2015/851, annettu 27 päivänä maaliskuuta 2015, yhteisen maatalouspolitiikan tukijärjestelmissä viljelijöille myönnettäviä suoria tukia koskevista säännöistä annetun Euroopan parlamentin ja neuvoston asetuksen (EU) N:o 1307/2013 liitteiden II, III ja VI muuttamisesta (EUVL L 135, 2.6.2015, s. 8).